L 363/150 Az Európai Unió Hivatalos Lapja 2014.12.18. A TANÁCS VÉGREHAJTÁSI HATÁROZATA (2014. december 16.) a 2003/96/EK irányelv 19. cikkével összhangban Horvátország részére a humanitárius aknamentesí- tésre szolgáló gépek üzemeltetéséhez felhasznált gázolajra vonatkozó adómentesség alkalmazá- sának engedélyezéséről (2014/921/EU) AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az energiatermékek és a villamos energia közösségi adóztatási keretének átszervezéséről szóló, 2003. október 27-i 2003/96/EK tanácsi irányelvre (!) és különösen annak 19. cikkére, tekintettel az Európai Bizottság javaslatára, mivel: (1) — A horvát hatóságok 2014. április 8-i levelükben engedélyt kértek arra, hogy a 2003/96/EK irányelv 19. cikkével összhangban Horvátország adómentességet alkalmazhasson a humanitárius aknamentesítésére szolgáló gépek üzemeltetéséhez felhasznált gázolajra. (2) — Az általa alkalmazni szándékozott adómentességgel Horvátország fel kívánja gyorsítani a különböző régiókban található, még továbbra is elaknásított területek megtisztítását. Az intézkedésnek ezáltal azonnal pozitív hatásai lennének az emberi életre és egészségre az érintett régiókban. (3) — Az intézkedésnek az elaknásított területek megtisztítására kifejlesztett és megépített különleges célú, engedéllyel rendelkező gépekre kell korlátozódnia. (4) — Az intézkedésnek a Horvátország területén található elaknásított területekre kell korlátozódnia. (5) — Az intézkedést alkalmazni kell a horvátországi humanitárius aknamentesítésben részt vevő összes gazdasági szereplőre, így a részt vevő gazdasági szereplők egyike sem részesül gazdasági előnyben. (6) — Következésképpen az intézkedés elfogadható a belső piac megfelelő működésének és a tisztességes verseny biztosí- tása szükségességének szempontjából. Az intézkedés összeegyeztethető az Unió egészségügyi, környezetvédelmi, energiaügyi és közlekedési szakpolitikájával. (7) — A 2003/96/EK irányelv 19. cikkének (2) bekezdése értelmében az e cikk alapján megadott engedélyek időtartamát szigorúan korlátozni kell. Annak érdekében, hogy az érintett gazdasági szereplők megfelelő szintű kiszámítható- ságot élvezhessenek, valamint hogy elegendő idejük legyen az elaknásított területek megtisztításának befejezésére, az engedély hat évre adható meg. (8) — Ez a határozat nem érinti az állami támogatásokra vonatkozó uniós szabályok alkalmazását, ELFOGADTA EZT A HATÁROZATOT: 1. cikk Horvátország engedélyt kap arra, hogy a területének humanitárius aknamentesítésére szolgáló gépek üzemeltetéséhez felhasznált gázolajra vonatkozóan adómentességet alkalmazzon. Az intézkedés az elaknásított területek megtisztítására kifejlesztett és megépített különleges célú, engedéllyel rendelkező gépekre korlátozódik. 2. cikk Ez a határozat az erről szóló értesítés napján lép hatályba. Ez a határozat hat évvel hatálybalépését követően hatályát veszti. () HLL283., 2003.10.31., 51. o.